Discovery Investigations

Discovery Investigations var en rekke britiske forskningsekspedisjoner i Sørishavet for undersøkelse av hval. De ble finansiert av Colonial Office og organisert av Discovery Committee i London som ble etablert i 1918. Hensikten med undersøkelsene var å skaffe en vitenskapelig basis for forvaltningen av hvalforekomstene i Antarktis. Arbeidet resulterte i ny kunnskap om hval, krillen de lever av og oseanografien i deres habitat. Undersøkelsene pågikk fram til 1951.

 Laboratorium 
Landbaserte undersøkelser ble foretatt på Sør-Georgia mellom 1925 og 1931, i et marinbiologisk laboratorium på King Edward Point. Forskerne bodde og arbeidet i bygningen, og ble transportert den snaue kilometeren over King Edward Cove til Grytviken for å studere hval som ble fraktet i land av hvalbåter.

 Fartøy 
Forskningsfartøyene som ble benyttet var:
RRS «Discovery» fra 1924 til 1931
RRS «William Scoresby» fra 1927
RRS «Discovery II» fra 1929

 Rapporter 
Resultater fra undersøkelsene ble trykket i Discovery Reports. Dette var en serie med mange små rapporter som ble utgitt i 38 bind av Cambridge University Press og senere Institute of Oceanographic Sciences. Den siste rapporten forelå i 1980.

 Litteratur 
Discovery Investigations er beskrevet i følgende bøker:
 Alister Hardy (1967): Great Waters, Collins
 F.D. Ommanney (1938): South Latitude Longmans
 John Coleman-Cooke (1963): Discovery II In The Antarctic
 Alfred Saunders (1950): A Camera in Antarctica, Winchester Publications, London

 Eksterne lenker 
 Skannede kopier av mange av rapportene er tilgjengelige ved Biodiversity Heritage Library.

Kategori:Sør-Georgia
Kategori:Antarktisekspedisjoner
Kategori:Oseanografi
Kategori:Hvalfangst
Kategori:Artikler i Antarktis-prosjektet